Este cea mai râvnită relicvă pierdută din lume...
Chivotul Legământului
este fără îndoială cel mai semnificativ
și mai puternic artefact din istoria omenirii.
Era o armă de o putere extraordinară.
Se spunea că lovește dușmanii lui Israel.
Se spunea că aduce boli.
Se spunea că a dărâmat zidurile Ierihonului.
Și că a oferit comunicare directă cu cerurile.
A fost singura manifestare fizică
a lui Dumnezeu pe Pământ.
Dar ce s-a întâmplat cu Chivotul Legământului?
Sunt tot felul de povești.
Este îngropat undeva?
A fost jefuit? A fost furat?
Există cei care cred că,
dacă acest Chivot va fi găsit vreodată,
va oferi o dovadă incontestabilă a unei vizite extraterestre.
Chivotul Legământului
este artefactul extraterestru suprem.
Există o poartă
în Univers.
Dincolo de ea este promisiunea adevărului.
Ne cere să punem la îndoială tot ceea ce
am fost învățați vreodată.
Dovezile sunt peste tot în jurul nostru.
Viitorul este chiar în fața ochilor noștri.
Nu suntem singuri.
Nu am fost niciodată singuri.
EXTRATEREȘTRII ANTICI S08E05 - Recuperarea Chivotului Legământului
Traducere și adaptare: Bic@2022
Jerusalem.
28 ianuarie 2011.
Este o noapte liniștită de iarnă
în interiorul moscheii al-Aqsa,
care se află pe Muntele Templului,
un loc considerat
de musulmani, creștini și evrei drept un loc sfințit.
Dar, aproximativ la 1:00 a.m.,
pe cerul de deasupra Domului Stâncii,
se desfășoară o scenă extraordinară care este surprinsă de videocamere.
Această lumină pulsatorie, care a fost văzută
de mai mulți martori, coboară...
chiar pe vârful Muntelui Templului
și, dintr-o dată, o fulgerare...
După care a dispărut, sus în cer.
Dacă este autentic,
- acest lucru este de o importanță extremă. - Whoa!
Este un loc de o importanță imensă
pentru toate cele trei religii principale ale lumii.
Toți se închină acolo de mii de ani.
Este un loc unde se crede că
există lucruri de mare putere, poate încă ascunse.
Ce s-a întâmplat? Ce a fost aceea apariție?
Sunt și cei care interpretează și înțeleg
că acest lucru a fost ceva tehnologic,
posibil funcțional.
Care activează ceva îngropat dedesubt.
Sunt mulți care cred că această lumină pulsatorie
a fost conectată cu sacrul Chivot al Legământului.
Chivotul Legământului?
Cufărul de aur construit pentru a adăposti Cele Zece Porunci?
Ar fi posibil ca acest incredibil eveniment OZN să fi fost conectat
cu unul dintre cele mai venerate
și mai misterioase artefacte religioase din toate timpurile?
Este posibil ca acest Chivot al Legământului
să fie încă cu noi, până astăzi?
Este posibil. Nu știm.
Potrivit scrierilor din Biblia ebraică,
Chivotul Legământului a fost adăpostit, la un moment dat,
chiar în acest loc și există oameni care cred că
este încă ascuns pe undeva, pe acolo.
Dar această sfântă relicvă a dispărut cu mai bine de 2.500 de ani în urmă,
iar de atunci oamenii au tot căutat-o.
Considerat cel mai sacru și mai misterios artefact
din Israelul antic,
Chivotul Legământului a fost venerat de poporul evreu
ca întruchipare a prezenței lui Dumnezeu pe Pământ.
Ceea ce era atât de special la Chivot
a fost că a găzduit istoria evreilor
odată ce aceștia au părăsit Egiptul.
A reamintit unui popor care fusese sclav
în Egipt vreme de milenii, că nu era singur.
Că acest Dumnezeu era permanent cu ei.
Povestea Chivotului începe în secolul al XV-lea î.Hr.
Potrivit Cărții Biblice „Exodul”,
după ce israeliții au fost eliberați din Egipt,
Dumnezeu l-a chemat pe Moise pe vârful Muntelui Sinai
și i-a dat două tăblițe de piatră,
pe care erau gravate Cele Zece Porunci.
De asemenea, i-a dat instrucțiuni specifice
pentru construirea Chivotului Legământului.
McGOWAN: Lui Moise i s-au dat măsurători foarte specifice.
Trebuia să aibă doi coți și jumătate
lungime, un cot și jumătate lățime, un cot și jumătate adâncime.
Deci, avem imaginea unui container
care avea puțin peste 1,22 m. lungime,
aproximativ 0,61 m. lățime și 0,61 m. adâncime.
Recipientul trebuia să fie confecționat din lemn de salcâm,
care trebuia să fie îmbrăcat în aur curat.
Vârful Chivotului urma să fie depășit de îngeri,
doi heruvimi cu aripi mari, care stăteau față în față,
iar aripile lor aveau să acopere capacul Chivotului.
Chivotul a fost prevăzut, pentru transport, cu două pârghii din lemn de salcâm,
câte una de fiecare parte, introduse în patru inele de aur,
câte două pe fiecare latură a containerului.
Era foarte important
ca nimeni să nu se atingă de Chivot.
Era prea puternic, prea sfânt
și, dacă l-ar atinge, persoana ar muri.
De asemenea, a fost acoperit într-un mod foarte elaborat,
astfel încât trecătorii să nu se uite la el.
Așa era de mare puterea Chivotului Legământului,
încât ar fi fost periculos chiar și să-l privim.
Capacul Chivotului a fost numit „scaunul milei”.
Și s-a spus că deasupra erau doi heruvimi,
cu aripile îndreptate unul spre celălalt,
cu un spațiu între ei.
Acesta este de fapt spațiul în care Iahve, sau Dumnezeu,
trebuia să fi vorbit.
În Exodul 25:22, Dumnezeu îi spune lui Moise:
„Când vei construi aceasta,”
„mă voi întâlni cu tine între heruvimi
„și-ți voi da porunci”.
Povestirile antice despre Chivot
îl prezintă ca având puteri misterioase
care i-au ajutat pe israeliți în timpul călătoriei lor
către Țara Promisă,
despărțind râuri, nivelând munți
și distrugând armatele inamice.
Dar era și incredibil de periculos de manevrat.
Orice a fost Chivotul Legământului,
obiectul era cu siguranță foarte, foarte periculos.
În a doua relatare, „Cartea Regelui”,
poți citi că s-au întâmplat mai multe accidente.
Un preot cu numele Uza a atins Chivotul
și, ca după un șoc electric,
a căzut la pământ și a murit.
În Biblie, avem mai multe povești
despre oameni care au murit
când au intrat în contact cu Arca,
dar nu imediat, ci au murit o săptămână sau două mai târziu.
Și cum au murit?
Pentru că aveau furuncule pe piele
și a început să le cadă părul.
Ei bine, acesta este un semn
de otrăvire radioactivă, sau de precipitații radioactive.
Cel mai important lucru în încercarea de a înțelege
cum funcționa Chivotul Legământului
este faptul că Dumnezeu
i-a dat lui Moise instrucțiuni specifice
despre cum urma să fie manufacturat.
Mărimea exactă,
cum trebuie ridicat de pe sol,
cum trebuie transportat.
Așadar, aici au fost specificate detalii care trebuiau respectate
și asta ne spune, aproape sigur,
că avem de-a face cu o tehnologie.
O tehnologie care a fost dată fie de Dumnezeu,
fie de un fel de entitate sau ființă de origine neterestră.
Este oare posibil,
așa cum sugerează teoreticienii astronauților antici,
ca puterile derutante atribuite Arcei
să ofere dovezi că aceasta conținea tehnologie foarte avansată
și poate extraterestră?
În 957 î.Hr., a fost finalizată construcția
Templului Regelui Solomon din Ierusalim,
construit pe același loc
în care se află astăzi Domul Stâncii
și proiectat cu scopul principal
de a adăposti Chivotul Legământului.
Chivotul va rămâne aici timp de 350 de ani
și apoi va dispărea pentru totdeauna din istorie.
În 586 î.Hr.,
babilonienii, sub regele Nabucodonosor,
au jefuit și au distrus Ierusalimul și Templul lui Solomon.
Se spunea că au dus, în Babilon,
toate comorile israeliților,
comorile Templului.
Cu toate acestea, nu există nicio mențiune în nicio relatare
că au luat Chivotul Legământului.
Deci, ce s-a întâmplat cu Chivotul Legământului?
Prima teorie este că Ieremia, sau regele Iosia,
a luat Chivotul și l-a ascuns într-o peșteră.
O altă speculație este că
babilonienii l-au luat și l-au profanat.
Dar dacă ar fi făcut așa, oamenii ar fi aflat.
Glasul lui Dumnezeu a fost auzit prin Chivot.
Și pentru acei oameni care cred că vocea lui Dumnezeu
a fost extraterestră, ei bine, Chivotul Legământului
este artefactul extraterestru suprem.
Teoreticienii astronauților antici cred că dacă Arca va fi redescoperită,
asta avea ca rezultat dezvăluiri incredibile
despre trecutul extraterestru al umanității
și ar putea facilita, de asemenea, comunicarea directă
cu entitățile din altă lume care veghează și astăzi asupra Pământului.
Dar o mai fi ascuns Chivotul pe Muntele Templului?
Mulți susțin că cele mai convingătoare dovezi
indică faptul că Arca a părăsit Ierusalimul cu secole în urmă,
luată de acolo de o trupă de călugări războinici.
Luna iulie, 1099 d.Hr.
Ierusalimul controlat de musulmani
este cucerit de forțele creștine medievale.
Asediul sângeros lasă orașul jefuit
de cruciații învingători.
Dar două moschei care au stat
pe Muntele Templului timp de 400 de ani, sunt ferite de distrugere.
Aceste locuri sfinte au fost salvate pentru a servi unui alt scop.
Domul Stâncii este transformat
într-o biserică catolică.
Și Moscheea al-Aqsa este dată unei forțe de luptă
monahale nou formate, Ordinul Templului lui Solomon,
cunoscut și sub numele de Cavalerii Templieri.
Acesta era un ordin sfânt, de cavaleri
care erau interesați de siguranța peregrinilor
care mergeau din Europa la Ierusalim, la templu.
Și i-ar păzi...
și le-ar proteja averea.
Ei au inventat, în esență, sistemul bancar ca o modalitate de a proteja
călătorii de bandiți.
Dar protejarea pelerinilor
nu a fost singura directivă a templierilor
în timp ce erau staționați la Muntele Templului.
Ei au fost, de asemenea, acuzați că erau în căutare de comori
și artefacte religioase.
Cavalerii Templieri au primit o însărcinare de la Papă
să facă săpături la Templul lui Solomon.
Și templierii, asta au făcut în mare măsură
în timp ce erau în Ierusalim.
Povestea spune că acolo templierii au descoperit,
de fapt, o cameră secretă, sub templu.
Ei susțineau că au găsit tot felul de relicve sfinte.
Și știm că au găsit anumite lucruri,
pentru că s-au îmbogățit foarte repede.
Dar legenda spunea că printre toate aceste lucruri pe care le-au găsit
a fost și Chivotul Legământului.
La 4 iulie 1187,
cavalerii templieri au fost nevoiți să părăsească Ierusalimul
atunci când armatele musulmane au recucerit orașul sfânt.
Templierii au pornit spre Europa și s-a zvonit că
au luat cu ei sfintele moaște
pe care le-au recuperat la Muntele Templului,
inclusiv Chivotul Legământului.
Până la sfârșitul secolului al XIII-lea,
Cavalerii Templieri au stabilit
o nouă bază de operațiuni în Franța.
Cred că templierii au găsit Arca
și au transportat-o cu succes la Paris unde,
dintr-un anumit motiv, au fost salutați ca eroi peste noapte.
Nobilii încercau să se alăture ordinului.
Regele Franței îi susținea.
Cred că motivul este că au reușit
în misiunea lor de a găsi Chivotul,
motivul pentru care, în primul rând, s-au dus acolo.
Templierii și-au folosit imensa bogăție
pentru a finanța construcția Catedralei Chartres,
unul dintre cele mai bune exemple de arhitectură în stil gotic
din lume.
Și s-a zvonit că măreața Catedrală
avea o legătură directă cu Chivotul Legământului.
În 1966, într-o carte intitulată
Misterele Catedralei din Chartres,
Louis Charpentier a susținut
că templierii au găsit, într-adevăr, acest obiect sfânt
și l-au adus înapoi în Franța.
Și că acest lucru a inspirat,
într-un fel, aspectul Catedralei Chartres,
care materializa multe principii de geometrie sacră,
idei matematice care fuseseră aduse
de la sufiți și popoarele islamice din țara sfântă.
Sufismul a inclus o mulțime de idei legate de arhitectura sacră.
Acesta a fost modul de proiectare a casei perfecte a lui Dumnezeu.
Unii cred că templierii au construit
de fapt această catedrală uluitoare
ca să fie adăpost Chivotului Legământului.
Și ei indică o sursă foarte credibilă
care susține că Chivotul a fost depus aici:
catedrala însăși.
Sculpturile de pe porticul de nord îi înfățișează pe templieri
recuperând Chivotul Legământului, apoi ducându-l,
conduși de un înger, și cu Dumnezeu având capul ascuns într-un nor.
În textul latin sunt înscrise cuvintele:
„Aici este ascuns Chivotul Legământului”.
McGOWAN: În Franța există multe legende
despre locul unde a fost păstrat Chivotul în perioada
în care templierii erau gardieni.
Unii spun că a fost în cripta Catedralei Chartres.
Este posibil ca Arca Legământului să fi fost mutată
în diferite locuri din Franța pentru a o proteja
și pentru a nu fi descoperită.
Toți cei care au încercat să găsească Chivotul Legământului
la Catedrala din Chartres au rămas cu mâinile goale.
Dar dacă templierii ar fi fost cu adevărat în posesia Chivotului,
există motive întemeiate să credem că l-ar fi mutat
cel puțin o dată, pentru a evita ca puterile din altă lume
să ajungă în mâinile unui inamic periculos:
regele Franței, Filip al IV-lea.
Templierii erau incredibil de bogați,
iar regele Filip era angajat într-o serie de războaie
care îi epuizau finanțele.
A încercat să devină Marele lor Maestru
și ei au spus „nu”. L-au refuzat.
Așa că a decis să ia cu forța de la ei ceea ce aveau.
Dar ei știau ce va urma.
Era evident că era timpul să scoată Arca din Paris.
Vineri, 13 octombrie 1307,
regele Filip al Franței, cu sprijinul
Papei Clement al V-lea,
a ordonat arestarea fiecărui templier din Franța.
Regele Filip ia acuzat pe templieri de erezie,
imoralitate și închinare la un idol demonic.
Dar teoreticienii astronauților antici sugerează că,
pe baza relatărilor despre idol,
acesta poate fi un caz de tehnologie neînțeleasă.
Au existat zvonuri că templierii
erau în posesia acestui idol cu aspect oribil,
cu un ochi roșu strălucitor
și un altul care abia clipea.
Desigur, o persoană primitivă din punct de vedere tehnologic
nu ar recunoaște că acesta este un tip de mașină,
dar eu cred că acesta era un dispozitiv extraterestru.
McGOWAN: S-a spus că i-au vorbit acestui demon.
Că acest demon le-a răspuns
și că le-a dat instrucțiuni.
Știm din Scriptură,
știm din Biblie,
că Arca a fost construită ca un dispozitiv de comunicare.
Pentru unii cercetători,
descrierea unui idol demonic
cu ochi roșii strălucitori,
care a dat instrucțiuni Cavalerilor Templieri,
aduce în minte relatările biblice despre modul
în care preoții israeliți au comunicat cu Dumnezeu
prin Chivotul Legământului.
Marele preot
era obligat prin legea biblică să poarte
un gen special de pieptar,
care avea pe el încrustate anumite tipuri de pietre prețioase.
Marele preot își putea modula vocea
pentru a crea anumite tipuri de sunete.
Astfel ar face ca aceste pietre să prindă viață.
Pietrele de pe pieptar s-ar lumina.
Ar începe să emită în culorile curcubeului.
Așadar, ai o lumină care strălucește, venită de la acest mare preot,
în timp ce el aprinde Chivotul Legământului.
Și atunci Arca a emis din ea o lumină curcubeu.
Până astăzi, mulți cercetători cred
că idolul pentru care templierii au fost acuzați de adorare
a fost Chivotul Legământului.
Dar dacă da, ce s-a întâmplat cu el?
Unii sugerează că cea mai sacră relicvă religioasă din lume
a ajuns în cele din urmă
să fie ascunsă într-o capelă misterioasă
din Scoția.
Paris, Franța. 18 martie 1314.
Jacques de Molay, al 23-lea și ultimul Mare Maestru
al Cavalerilor Templieri,
este executat din ordinul regelui Filip al IV-lea.
Dar, conform relatărilor istorice,
el avea deja un plan în derulare
pentru ca templierii supraviețuitori să organizeze o evadare a sa
în cazul în care ar fi capturat.
McGOWAN: Jacques de Molay avea o responsabilitate enormă
de a proteja moștenirea templierilor
și ceea ce reprezentau aceștia.
Și o parte a aceastei moșteniri
a fost aceea de a păzi aceste relicve sfinte
și, în special, Chivotul Legământului.
Regele Filip și-a propus să captureze o flotă de 18 nave templiere
despre care se spunea că ar fi andocate în portul La Rochelle
de pe coasta atlantică a Franței.
Dar când forțele regelui au ajuns,
nu era nici o corabie la vedere.
Dispăruseră și Cavalerii Templieri, precum și multe
dintre sfintele relicve pe care le dețineau,
fără îndoială, în posesia lor.
Documentele Vaticanului sugerează
că flota de nave i-a transportat pe templierii supraviețuitori
și comoara lor misterioasă în Scoția,
unde au fost primiți de regele Robert Bruce.
La fel ca și Cavalerii Templieri,
Robert Bruce fusese excomunicat de Papă.
De asemenea, a fost implicat într-un înverșunat război de independență
împotriva lui Edward al II-lea al Angliei
și, potrivit poveștii,
templierii și-au alăturat forțele
pe câmpul de luptă.
Există o legendă minunată
despre participarea cavalerilor în alb
la Bătălia de la Bannockburn care au înfrânt, au decimat
armata engleză.
Cavalerii Templieri
trebuiau să fi fost la acea bătălie.
Templierii erau venerați ca niște mari războinici,
dar unii se întreabă dacă nu cumva au fost ajutați
de o armă puternică pe care probabil că o purtau cu ei,
Chivotul Legământului.
Oamenii s-au întrebat: oare acesta poate fi folosit ca armă?
Desigur că ar putea fi.
Adică, îți poți imagina
că ai acest tip de tehnologie?
Nu există nicio îndoială că Arca Legământului
radia o putere care putea fi folosită
pentru un avantaj militar.
Când israeliții l-au adus în luptă,
i-a ajutat să-și asigure victoria.
McGOWAN: Dacă Arca ar fi adusă în fruntea unei armate,
acea armată ar deveni invincibilă.
Există povești despre cum Chivotul ucide scorpioni
și șerpi.
Chivotul, în multe privințe, a fost protector,
i-a ocrotit pe israeliți în călătoria lor.
Chivotul Legământului avea să mărșăluiască înaintea
copiilor lui Israel în timp ce aceștia mergeau prin deșert,
curățând tot ce reprezenta vreun pericol pentru ei.
Când ești în pustie, ai parte de animale sălbatice,
dai de șerpi otrăvitori.
Chivotul avea să pregătească drumul.
Cum a făcut asta, încă nu știm.
Nimeni nu avea o conștientizare vizuală reală
sau vreun contact cu ceea ce se întâmpla.
Tot ce avem este cunoașterea faptului misterios
că a mers cu kilometri înaintea oamenilor,
pregătindu-le drumul.
În opinia mea, Chivotul Legământului
a funcționat ca un condensator,
atrăgând energiile electrostatice
din mediu, în interiorul său.
Apoi, acel ceva îl declanșa
ca să radieze un fel de câmp electromagnetic.
Unul care era atât de puternic,
încât îi putea doborî pe oamenii care se apropiau prea mult.
And I would say
Și aș spune că avea ceva radioactiv.
Este oare posibil ca Arca Legământului
să fi fost un dispozitiv radioactiv
care putea fi folosit ca armă devastatoare?
Iar cunoașterea acestor puteri minunate ale Arcei
ar putea fi un motiv pentru care
Cavalerii Templieri au ținut acest obiect periculos ascuns
și departe de mâinile dușmanilor lor?
Unii cercetători spun că aliata templierilor,
puternica familie Sinclair,
a înțeles importanța
protejării Arcei și a construit
o ascunzătoare elaborată pentru periculosul obiect,
Capela Rosslyn.
Rosslyn Chapel
este unul dintre cele mai misterioase
locuri sfinte din întreaga Scoție.
Mulți oameni au comparat stilul său,
designul său cruciform,
cu aspectul Templului Regelui Solomon.
Și acest lucru a ridicat întrebarea
dacă nu cumva
Cavalerii Templieri
au adus sau nu Chivotul Legământului
în Scoția
și dacă nu cumva Biserica Rosslyn ar fi putut fi construită
ca noul său loc de odihnă.
Acea capelă conține o criptă
săpată adânc sub ea
și mulți istorici cred că Arca Legământului
a fost păstrată acolo pentru o perioadă de timp.
McGOWAN: Capela Rosslyn este plină de simboluri templiere,
inclusiv sculpturi ale Cavalerilor Templieri
și o piatră funerară care a aparținut altui templier.
Templierii sunt inextricabil conectați
cu legendele Capelei Rosslyn.
Capela Rosslyn este, într-adevăr, simbolul
prezenței templierilor în Scoția.
În timp ce milioane de oameni sunt convinși
că Templierii au recuperat
Chivotul Legământului de la Muntele Templului
și l-au ascuns undeva, pe parcursul călătoriilor lor,
probabil în Franța sau Scoția,
sunt la fel de mulți care cred
că Arca a fost scoasă din Ierusalim
cu mult înainte ca Templierii să fi existat.
Iar unii susțin că au văzut Chivotul
și că au fost martorii puterilor sale divine
cu proprii lor ochi,
în cel mai puțin probabil loc din lume:
Etiopia.
Aksum, Etiopia.
Noiembrie 2020.
Trupele pro-guvernamentale asaltează vechiul oraș sacru,
căutând soldați aliați cu fostul partid de guvernământ din regiune,
TPLF.
Este doar un episod dintr-un conflict
care durează de câteva săptămâni,
dar de data aceasta, soldații vizează cel mai sfânt loc din Aksum,
Biserica Maicii Domnului a Sionului.
Dar se petrece ceva incredibil, sute de civili
alergă în apărarea
bisericii și împiedică soldații
să aibă acces la aceasta.
Se pare că 800 de persoane au fost ucise în timpul acestui eveniment.
Dar mai mult decât biserica însăși,
ei protejează extraordinarul artefact religios
despre care se spune că este ținut în interior,
Chivotul Legământului.
Sunt mulți care cred că Arca se află în Aksum.
De fapt, milioane de creștini ortodocși
cred că Arca Legământului este acolo.
Deși mulți cercetători cred
că există dovezi puternice că Templierii au recuperat
Chivotul Legământului în timpul săpăturilor pe care
le-au făcut la Muntele Templului,
alții spun că Arca a fost scoasă din Ierusalim
cu secole înainte de sosirea templierilor.
Principalii susținători ai acestei teorii sunt
creștinii din Etiopia,
care cred că Arca a fost adusă la Aksum
cu aproape 3.000 de ani în urmă,
unde, de atunci, a continuat să-și exercite puterile ciudate.
O versiune a destinului Chivotului Legământului
este cuprinsă într-o carte sfântă etiopiană,
cunoscută sub numele de Kebra Nagast.
Este o poveste care îl implică pe regele Solomon,
care avea Chivotul,
și întâlnirea sa cu regina din Saba.
Și se spunea că ei au avut o relație
și că reginei din Saba
i s-a născut un fiu pe nume Menelik.
Și că, în cele din urmă,
Menelik a călătorit din patria sa, Etiopia
în Israel, pentru a-și vizita tatăl, pe Solomon.
Potrivit poveștii,
când Menelik a părăsit Israelul,
el și oamenii lui au luat, în secret, Chivotul cu ei.
Detaliile călătoriei lor înapoi
în Etiopia ilustrează, încă o dată,
puterea din altă lume
a Chivotului Legământului.
Ei au mers mai întâi de la Ierusalim la Gaza,
apoi de acolo au călătorit în Egipt,
având cu ei Chivotul Legământului.
Și apoi Chivotul Legământului
este făcut să zboare,
iar ei călătoresc spre partea yemenită a Arabiei Saudite,
peste Marea Roșie.
Toate acestea sunt detaliate în Kebra Nagast.
Această carte are mii de ani.
Este descris clar că fiul lui Solomon
zbura cu Chivotul Legământului.
Nu erau pe pământ,
zburau pe deasupra Egiptului.
Unele temple au fost distruse
din cauza zgomotului și a cutremurăturilor.
Zburau, și așa au venit în Etiopia.
Chivotul Legământului a fost apoi pus într-o biserică
special construită pentru el în Aksum.
Un preot copt etiopian
are permisiunea să locuiască
în acea biserică specială
și numai lui
îi este permis să vadă Chivotul
și, în esență, el este, cât timp trăiește,
custodele Chivotului Legământului.
Gardianul Arcei
alege cine va fi succesorul său după ce el va muri.
Postul de păzitor este foarte râvnit,
dar și extrem de periculos.
Gardienii care au fost acolo generație
după generație ca să îl protejeze,
au orbit.
Au suferit intoxicații cu radiații. Au cancer.
Așadar, se pare că Arca are proprietăți radioactive,
care de fapt dăunează oamenilor
dacă se află în apropierea ei prea mult timp,
iar acest lucru este ecoul poveștilor originale
care spuneau că era un dispozitiv atotputernic.
Aceeași descriere o găsim în Kebra Nagast,
Cartea Regilor Etiopieni,
unde se spune că ceea ce se află în interiorul Chivotului
nu este de pe această planetă.
Unii cred că ceea ce se spune despre afecțiunile
suferite de cei care păzesc Chivotul
în biserica din Aksum,
oferă dovezi convingătoare că aceștia protejează, de fapt,
o tehnologie provenită din altă lume.
Dar există încă o altă teorie,
și mai îndrăzneață, cu privire la ceea ce
s-a întâmplat cu Arca Legământului
și cu un om care pretinde că a găsit-o.
Johannesburg, Africa de Sud.
1985.
Savantul britanic Tudor Parfitt
ține o prelegere despre specialitatea sa academică,
istoria evreilor antici care s-au stabilit în Africa.
În timpul prelegerii sale,
Parfitt este intrigat de un grup din public.
Ei sunt îmbrăcați în haine tradiționale africane,
dar poartă ceva ce seamănă cu calotele evreiești.
Ei au explicat că aparțineau
poporului Lemba
și că erau evrei.
Povestea pe care mi-au spus-o a fost destul de convingătoare
și m-au invitat să merg cu ei în satele lor,
ceea ce am și făcut.
Și am fost convins, după ceea ce am văzut
în aceste sate mici, că era ceva
profund semitic în acest grup.
Deși Lemba sunt nativi din Zimbabwe,
ei nu numai că au respectat
legile alimentare și practicile culturale semitice,
ci au pretins că sunt descendenți ai evreilor
care au fugit din Țara Sfântă cu mii de ani în urmă...
evrei cunoscuți în istorie drept „cele zece triburi pierdute ale lui Israel”.
Și conform poporului Lemba,
strămoșii lor au adus un obiect misterios,
de la Marele Templu din Ierusalim, în Africa.
În cartea sa, Chivotul pierdut al Legământului,
Parfitt face o descriere a obiectului,
numit ngoma lungundu,
ca fiind o tobă din lemn,
folosită pentru depozitarea obiectelor sacre.
Ei îmi spuneau adesea despre
ngoma lungundu, toba care tună.
Este ceva destul de asemănător cu Chivotul Legământului.
Ca și Chivotul Legământului,
pe fiecare colț erau fixate inele de transport.
Asemenea Chivotului Legământului,
avea reputația de a fi o armă ucigătoare
pe care o duceau în război
și care le asigura victoria în luptă.
Deci, în multe feluri,
ngoma
părea să fie
foarte asemănătoare cu Arca Legământului.
Nu numai că exista acest obiect misterios, care s-a pierdut,
ci era un obiect sacru, din lemn, sculptat,
care are montate inele pe el,
inele prin care se trec stâlpi pentru a-l putea transporta.
Să ne uităm la Chivotul Războiului, așa cum este cunoscut în Deuteronom,
și să ne gândim la ngoma,
această tobă care tună.
Ideea este că această tobă vorbește cu glasul lui Dumnezeu.
Chivotul Legământului este prezența lui Dumnezeu.
Ar putea fi de fapt unul și același obiect?
Potrivit nativilor Lemba,
ngoma lungundu a fost ținută într-o peșteră timp de secole,
înainte de a dispărea în mod misterios.
Dar s-ar putea oare ca obiectul înzestrat cu puteri, pe care l-au descris,
să fi fost într-adevăr Chivotul Legământului pierdut?
Și au fost cei din neamul Lemba, cu adevărat,
descendenții vechilor israeliți?
În 1997,
datorită progreselor tehnologiei ADN-ului,
Tudor Parfitt și un grup
de oameni de știință britanici au reușit să identifice
o semnătură genetică specifică pentru descendenții
preoților antici israeliți numiți „kohanim”,
cărora li s-a încredințat de către fratele lui Moise, Aaron,
cunoașterea deplină
a puterilor ascunse ale Chivotului Legământului.
Știm că descendenții lui Aaron
au fost cei responsabili
pentru întreținerea și operarea Chivotului Legământului.
Recent, geneticienii au descoperit
că această descendență continuă până în zilele noastre.
Acum, dacă Arca Legământului
ar fi adusă în zilele noastre,
ar fi logic că am avea nevoie
de descendenții lui Aaron
pentru a opera din nou Chivotul.
Spre uimirea lui Parfitt,
atunci când membrii polpulației Lemba sunt supuși testelor ADN,
s-a descoperit că aceștia au semnătura genetică
a kohanim-ilor,
numită Haplotipul Modal Cohen.
Căutăm Haplotipul Model Cohen
printre Lemba
și am descoperit că Lemba
este relativ bogat
în Haplotipul Model Cohen.
Odată ce părea că tribul preoțesc al Lemba
era același cu tribul preoțesc al evreilor,
atunci problema ngoma a devenit
mult mai interesantă pentru mine.
Parfitt a petrecut o mare parte din următorul deceniu
călătorind prin Africa și Orientul Mijlociu,
urmărind fiecare urmă în căutarea ngoma lungundu.
În 2007,
era gata să renunțe la căutare,
dar a decis să urmeze o ultimă cale,
către un mic muzeu din Harare, capitala Zimbabwe.
A mers la muzeu,
a intrat într-unul din depozite
și s-a trezit aproape direct într-un film.
M-am uitat în diferite locuri
în care ar fi putut fi depozitate diverse lucruri
și, spre marea mea surprindere, l-am găsit.
Este o piesă veche, de lemn,
dar este uimitoare, pentru că unul dintre primele lucruri pe care le observi
sunt urmele de arsură.
A fost arsă exact cum spune povestea
și anume că, într-un anumit moment al istoriei,
din asta a ieșit un foc
și asta a ucis oamenii care se aflau prin preajmă.
Criticii s-au plâns că obiectul, făcut din lemn brut,
nu semăna cu descrierile biblice ale Chivotului.
Dar Parfitt subliniază că, în conformitate cu tradiția Lemba,
cutia de lemn originală a fost distrusă în focul unei explozii,
iar acest obiect mai mic a fost reconstruit
dintr-o bucată din artefactul original.
Ne-am putea imagina că au existat o succesiune de Arce,
care au fost folosite,
dar s-au uzat și au fost reconstruite,
ceea ce dus, în cele din urmă,
la Chivotul, care, astăzi, se găsește
într-un mic muzeu din Harare.
Este uimitoare această poveste pentru că, iată-l pe Tudor Parfitt,
acest mare, respectat academician,
care a anunțat că a descoperit
Chivotul Legământului.
Asta este o știre internațională și provoacă o dezbatere intensă.
Dacă tot ar trebui să credem că Arca Legământului
se află pe undeva, de ce nu ar fi în Africa?
Ar avea mult mai mult sens decât multe alte locuri
în care s-a imaginat că este.
Nativii Lemba au fost foarte direcți cu privire la Arca lor.
Au spus că, la un moment dat, a fost distrusă.
Am mai făcut una.
Dar eu cred că acest obiect
este probabil cel mai apropiat lucru
de Chivotul Legământului original,
care a fost găsit vreodată.
Este oare posibil
ca un obiect antic, din lemn,
expus într-un muzeu din Zimbabwe,
să reprezinte ultimele rămășițe ale Chivotului Legământului?
Unii cercetători cred că tehnologia din altă lume
pe care se presupune că ar fi deținut-o
vasul din lemn ars există încă
și va fi găsită în curând, dar nu în Africa,
ci înapoi în casa lui de drept
de pe Muntele Templului.
Muntele Scopus, Israel.
Aici, în nord-estul Ierusalimului,
se află 9.000 de tone de pământ
excavat ilegal și îndepărtat de pe Muntele Templului
în 1999 de către un trust religios islamic.
Săpăturile nu sunt permise
în spațiul sacru al Muntelui Templului,
dar pentru că acest sol era deja îndepărtat,
atât experții, cât și voluntarii au putut să-l cerceteze
și, incredibil,
au găsit sute de mii de artefacte antice.
S-ar putea găsi indicii care să arate existența
Chivotului Legământului și, probabil, localizarea sa
în solul de pe Muntele Templului?
În Israelul modern,
mulți au încercat să sape pe sub Muntele Templului
și este bine cunoscut faptul că există catacombe tainice
și pasaje care au fost blocate,
care duc la multe, multe secrete.
Cine poate spune ce este acolo, jos?
Muntele Templului este un loc
în care mulți oameni cred
că există lucruri cu mare putere,
poate încă ascunse.
Este un site de o importanță imensă
pentru toate cele trei religii principale ale lumii.
Importanța Muntelui Templului este cu adevărat interesantă.
Pentru evrei, când Isaac este oferit
spre jertfă de către Avraam,
acest lucru se întâmplă pe Muntele Templului.
Apoi se leagă
de tradiția creștină, care apare mai târziu.
Pentru musulmani,
acest loc este important pentru că de aici
se înalță la cer profetul Mahomed.
Persistă foarte tare ideea că aici,
în acest loc, există o sacralitate.
Evreii credincioși nici măcar nu ar trebui să meargă
pe domeniul Muntelui Templului,
pentru că zona este atât de puternică.
Ideea este că prezența lui Dumnezeu se manifestă aici.
Interesant este că acesta este locul unde,
în 2011, s-au semnalat mai multe raportări
despre lumini ciudate văzute deasupra Ierusalimului.
Dacă evenimentul înregistrat video pe deasupra Muntelui Templului
pe 28 ianuarie 2011,
a fost, de fapt, legat de Chivotul Legământului,
așa cum bănuiesc unii teoreticieni ai astronauților antici,
ar putea fi aceasta o dovadă că Arca încă se mai află acolo?
Mulți oameni cred că a fost un trucaj,
dar avem prea mulți martori, din prea multe surse,
care pot dovedi că acest lucru s-a întâmplat cu adevărat.
Ne face să speculăm că,
într-adevăr, Chivotul
trimitea și primea semnale
dintr-un loc real, tangibil,
cu care vom avea contact în timpurile ce urmează.
În ceea ce îi privește pe teoreticienii astronauților antici,
indiferent dacă Arca Legământului se află sub Muntele Templului
sau este ascuns la mii de kilometri distanță,
un lucru este sigur:
rămâne cea mai importantă relicvă pierdută din lume.
Eu cred că este foarte posibil
ca Arca Legământului să mai existe încă.
Și simt că este destul de probabil ca măcar unii oameni
să știe cu adevărat unde este.
The Ark of the Covenant
Chivotul Legământului este una dintre piesele grele
din teoria astronauților antici,
deoarece a fost un obiect fizic real,
care avea o legătură
cu așa-numitul tărâm ceresc.
Deci, ce vreau să spun, Chivotul Legământului este unul
dintre cele mai durabile mistere antice din toate timpurile.
Chivotul deține în el promisiunea
că va aduce o nouă revelație cu el.
Ar putea transforma complet civilizația noastră.
Aceasta este puterea potențială a Chivotului Legământului.
Chivotul ar putea fi de fapt dovada
că noi am căutat, de-a lungul întregii istorii a omenirii,
și trecutul nostru uitat
și potențialul nostru mai mare de contact
cu Universul și cu lumea.
Într-adevăr, dacă am avea Arca
și am putea să o utilizăm
reușind să stabilim vreun contact,
cu cine am vorbi?
Ce am deschide acolo, sus?
Ar putea exista și astăzi undeva, pe Pământ,
un dispozitiv dintr-o altă lume, cu o putere impenetrabilă,
pe care strămoșii noștri l-au întâlnit
cu mii de ani în urmă?
Poate că Arca Legământului va fi, în curând,
redezvăluită omenirii,
iar în această cutie sacră, vom găsi
dovada de netăgăduit a originilor noastre cerești.
Traducere și adaptare: Bic@2022
Subtitrare descarcata de pe www.RegieLive.ro Portalul Studentesc Nr. 1 in Romania